**VALGAMAA NOORKOTKASTE JA KODUTÜTARDE MILITAARLAAGER**

*Lapsevanema teatis*

**Militaarlaager toimub 10. - 12. august 2021 Valga maakonnas, Metsniku harjutusalal. Kogunemine toimub 10. augustil kell 13:00 KL Valgamaa maleva staabis ning orienteeruv lõpetamine 12. augustil kell 14:00 samas kohas. Militaarlaagris osalevad Valgamaa noorkotkad ja kodutütred vanuses 13-18 aastat.**

**Soovitame lapsevanematel laagris osaleja ise kohale tuua ja hiljem järgi tulla. Probleemide korral võtke ühendust laagri korraldajatega.**

Militaarlaagris pakume noortele palju praktilist tegevust kogenud instruktorite juhendamisel, võimalust viibida vabas looduses, leida uusi sõpru, ööbida telkides ja õppida kasulikke teadmisi toimetulekuks metsas ning praktiseerida õpitut. Laagris saadavad teadmised põhinevad Kaitseliidu ja Naiskodukaitse väljaõppeteemadel, näiteks orienteerumine, laagrirutiin, erinevad liikumisviisid, toiduvalmisviisid, esmaabi, lasketreening.

**Lasketreening toimub kooskõlas KL seaduse § 51-le , mis reguleerib Kaitseliidu relva andmist 12-aastasele ja vanemale Kaitseliidu noorliikmele. Lasketreeningu käigus tekib noorel võimalus omandada relva käsitlemise teadmised ja oskused, mida kontrollitakse automaatrelva test nr 1ga.**

**Olen teadlik, et tegemist on tulirelvade ja laskemoonaga, mille ohutusnõuetele mittevastava kasutamise korral võib minu laps saada raske kehavigastuse, mis halvimal juhul võib lõppeda surmaga.**

Laager korraldatakse koostöös Kaitseliidu Valgamaa maleva ja Naiskodukaitse Valga ringkonnaga.

Noore kohustuslik varustus:

* Magamiskott, magamisalus (puudumisel meile teatada)
* NK/KT välivorm (puudumisel meile teatada)
* Töökindad
* Vahetusriided, vahetusjalatsid
* Taskulamp või pealamp
* Joogipudel
* Taskunuga
* Ujumisriided (ujumisvõimalus olemas, olenevalt ilmast)
* Isiklikud hügieenitarbed, käterätikud
* Sääsetõrjevahendid ja päikesekaitsekreem (soovitav)

Ürituse ajal kehtib läbiviijate poolt paika pandud sisekorra eeskiri, mida tutvustatakse avarivistusel ning millest kõik osalejad peavad kinni pidama.

Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju. **Eelnevalt mainitud ebameeldiva vahejuhtumi korral on lapsevanem kohustatud oma lapsele ise järgi tulema.**

Laagri korraldajad ei vastuta tehnikaseadmete purunemise või kadumise eest. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus puudub.

**Kooskõlastusleht saata digitaalselt allkirjastatult korraldaja meiliaadressile hiljemalt 3. august 2021. Eelneval kokkuleppel võib noor kooskõlastuslehe kaasa võtta ka laagrisse.**

**Kui osaleja tuleb militaarlaagri ilma eelnevalt korraldajale lapsevanema nõusolekulehte saatmata, saadetakse ta koheselt koju. Osalejate arv on piiratud.**

**Lisainformatsioon:** Kaimo Vahtra Tel: 5146384 Meiliaadress: kaimo.vahtra@kaitseliit.ee

**VALGAMAA NOORKOTKASTE JA KODUTÜTARDE MILITAARLAAGER**

*Lapsevanema kooskõlastusleht*

Olen nõus oma lapse …………………………………………………………………………………….

( ees- ja perekonnanimi TRÜKITÄHTEDEGA)

Osavõtuga miliraalaagrist, mis toimub 10. - 12. august 2021 Valga maakonnas, Metsniku harjutusalal.

Olen teadlik lapse tervisliku seisundi teavitamise kohustusest ja vastutan tema tervisliku seisundi ja korraliku käitumise eest. Olen rääkinud lapsele võimalikest ettetulevatest ohtudest ning lapse kohustusest täita üldteada ohutusnõudeid ja täiskasvanud juhendajate instruktsioone.

Nõustun korraldajate poolt väljaõppe käigus tehtavate piltide ning videomaterjali avaldamisega organisatsiooni kodulehel ja kommunikatsioonivahendites ning kolmandate isikute teabevahendites.

Olen teadlik, et lasketreeningul on tegemist tulirelvade ja laskemoonaga, mille ohutusnõuetele mittevastava kasutamise korral võib minu laps saada raske kehavigastuse, mis halvimal juhul võib lõppeda surmaga. (v.t. Lapsevanema teatist)

***Osaleja andmed:***

Lapse isikukood: ……………………..… Tel.nr : ………………………

***Lapsevanema / eeskostja kontaktandmed:***

Ees- ja perekonnanimi: …………………………………………………………………………………..

Telefoninumber: ............................................................................................................................

Meiliaadress (vajadusel): ..............................................................................................................

Informatsioon lapse tervisliku seisundi kohta:

………………………………………………………………………………………………………………

Muud märkused (pildistamine, laskmine, ujumine, tegevusprogramm, toit):

………………………………………………………………………………………………………………

**Olen tutvunud militaarlaagri lapsevanema teatisega ning luban oma lapsel osaleda. Olen teadlik järgitulemise kohustusest juhul, kui laps rikub üritusel korda ja ei allu kodutütarde ega noorkotkaste seadustele. Luban vastutaval juhil paluda arstiabi, toimetada vajadusel haiglasse minu last või hoolealust. Olen nõus maksma tasud, mis ei ole kaetud haigekassa või reisikindlustuse poolt.**

**Kinnitan, et minu laps on terve ning lapse ega tema pereliikmete osas ei ole rakendatud karantiini seoses COVID-19 viiruse nakkusohuga.**

**Väljaõppe korraldaja teeb vastavalt riiklikele soovitustele kõik endast oleneva, et tõkestada COVID-19 viiruse levikut. Lapsevanemal tuleb teadvustada, et oht haigestumiseks on olemas ka kõikide nõutud meetmete rakendamisel.**

Lapsevanema allkiri: *//Allkirjastatud digitaalselt//*

*Kooskõlastusleht saata digitaalselt allkirjastatult korraldaja meiliaadressile hiljemalt 3. august 2021. Eelneval kokkuleppel võib noor kooskõlastuslehe kaasa võtta ka laagrisse.*

*Osalejate arv on piiratud.*